Si shum hpe majoi n mai sha ai
味精不能吃得过多
时间:2015-02-05 15:59:07 来源:德宏团结报
Sishum go zolau myu mi re, madung go guansonna rai nga ai. Sishum go simai mu na matu bang sha ai re, Miwa mung na simai hta lang ai lo dik nga ai, simai ntsin hte simai gahtok ntsin hta mung bang ai.
1. Shan gangau ai ko sishum n bang ra ai
Shan jahkai hta go guanson nan rong to nga sai rai nna, simai ko na jum hte hkrum hkat jang guansonna byin tai wa sai. Shan jahkai ni hta lai nna, dui mu ai simai ni hta mung sishum n mai bang ai, ga shadon, udi, kamu, anga re ni.
2. Simai gayau ai ko sishum n mai bang ai
Sishum go gahtet shadang 80℃—100℃ko she shi akyu shapro lu ai, simai gayau go nau lagyi ai re nga yang, mu bat n lu shapro dat nga ai, grau nna go simai ko kap nan nga nna, sha hkrup jang ai n nga ai. Lama simai gayau ai shaloi sishum bang na rai yang, hpun lum gachyi mi ko gayau shatun la nna bang yang hkrak sai.
3. Namsu bang ai simai ko sishum n mai bang ai
Hkri ai de jau ai, namsu song song bang ai simai hta sishum n mai bang ai. Mahtang sishum go hkri ai ko n chye tun ai, dai hta n-ga nau hkri ai nga yang, tun yak nna, sha yang n mu ai. Dai majo hkri ai simai hta sishum n mai bang ai.
4. Kyauzi makai ai shan hta sishum n mai bang ai
Masha lo malo ni go kyauzi makai na shan ko sishum bang kau chye ma ai, ndai go n gaja ai bungli re. Sishum hpe kyauzi makai na shan ko bang jang, gahtet shadang tso ai ko gabo shadu gangau ra sai. Rai yang, gahtet shadang 100℃ jan ai hte go, sishum hten mat chye nga ai. Shing rai nna mu ai lam n nga mat sai hta n-ga, gung ningtuk rong ai guansonna jahkat mung no byin tai mat chye ai majo, masha hkum hkrang jahten kau ya sai, simai shadu ai shaloi, simai hton la na shong ko she sishum mai bang ai.
5. Jum mu ai ko she sishum mai bang ai, dui ai ko go n mai bang ai
Sishum go jum rong ai ko she shi mu bat lu shapro dat ai. Dai majo, jum bang ai simai hta sishum mai bang ai, rai yang dui ai simai ko sishum bang jang go, n mu mat sai hte rau, gaja ra nga ai abat ni byin tai mat chye nga ai.
kac_Latn zho_Hans zho_Hans kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn kac_Latn